laion/Wikipedia-Exotic huggingface dataset:
ანტიკლინი

ანტიკლინი (ძვ. ბერძნ. ἀντι- — წინააღმდეგ და κλίνω — ვხრი) — ქანების ფენათა ნაოჭი, რომელიც ზევით არის ამობურცული. მისი თაღოვანი ნაწილი ზევითაა მიმართული, ხოლო ფრთები ერთმანეთის საწინააღმდეგოდაა დაქანებული. ანტიკლინის გულში უფრო ძველი ქანებია, ვიდრე ფრთებში. ღერძული სიბრტყის მდებარეობისა და დახრის მიხედვით ანტიკლინი შეიძლება იყოს: ა) სწორი. ბ) დახრილი. გ) გადაბრუნებული. დ) დაწოლილი. ე) დაყვინთული. ინტენსიური დისლოკაციის დროს ფრთების დაქანება ძალიან მრავალფეროვანია. მოხაზულობის მიხედვით განასხვავებენ ხაზობრივ ანტიკლინს — თუკი სიგრძე საგრძნობლად ჭარბობს სიგანეს; ბრაქიანტიკლინს — თუკი სიგრძე რამდენადმე მეტია სიგანეზე; გუმბათს — როდესაც სიგრძე და სიგანე დაახლოებით თანაბარია. ანტიკლინის საპირისპიროა სინკლინი — ქანების ნაოჭი, რომელიც ზევიდან ქვევით არის გამობურცული. აღსანიშნავია, აშშ-ში კალიფორნიის შტატში მდებარე ანტიკლინის ქედი, რომელიც წარმოადგენს ანტიკლინური სტრუქტურის ზედაპირულ იერს. ↑ ანტიკლინი — უცხო სიტყვათა ლექსიკონი ↑ ანტიკლინი — დიდი რუსული ენციკლოპედია. დაარქივებულია ორიგინალიდან — 2021-04-24. ციტირების თარიღი: 2021-04-24. ↑ სინკლინი — უცხო სიტყვათა ლექსიკონი
ჩეხოსლოვაკია

ჩეხოსლოვაკია (ჩეხ.: Československo, სლოვაკ.: Česko-Slovensko/ 1990-მდე Československo) — ქვეყანა ცენტრალურ ევროპაში, რომელიც არსებობდა 1918-1993 წლებში. 1968 წელს ჩეხოსლოვაკია დაიპყრო საბჭოთა ჯარებმა. მათ ქვეყანა 1990 წელს, კომუნისტური მმართველობის დაცემის შემდეგ დატოვეს. ეს მოვლენა ისტორიაში ხავერდოვანი რევოლუციის სახელით შევიდა. 1989 წლის 29 დეკემბერს პრეზიდენტად დრამატურგი ვაცლავ ჰაველი აირჩიეს. 1993 წლის 1 იანვარს ჩეხოსლოვაკია მშვიდობიანად გაიყო ჩეხეთის რესპუბლიკად და სლოვაკეთად. U.S. Library of Congress Country Studies, "Czechoslovakia" in public domain ვიკისაწყობში არის გვერდი თემაზე: ჩეხოსლოვაკია Orders and Medals of Czechoslovakia including Order of the White Lion (in English and Czech) Czechoslovakia-The First Czechoslovak Republic
სინკლინი

სინკლინი (ძვ. ბერძნ. συγκλίνω — დაბლა ვიხრები) — ქანების ნაოჭი, რომელიც ზევიდან ქვევით არის გამობურცული, ხოლო ფრთები ერთმანეთის შემხვედრი მიმართულებითაა დაქანებული. სინკლინის გულში უფრო ახალგაზრდა ქანებია, ვიდრე ფრთებში. სინკლინის შებრუნებული ნაოჭია ანტიკლინი. განასხვავებენ სიმეტრიულ, ასიმეტრიულ და სხვა სახის სინკლინებს. ოვალური ფორმის სინკლინები ზოგჯერ მულდის სახელწოდებითაა ცნობილი, რომელიც წარმოიქმნება შედარებით მშვიდი ტექტონიკური მოძრაობის გავლენით. მასში ზოგჯერ ტბებია ჩამდგარი (მაგალითად ბარეთის ტბა საქართველოში). სინკლინი ფართოდ არის გავრცელებული ნაოჭა მთათა სისტემებში. კარგად გამოხატული და მაღლა განლაგებული სინკლინი გვხვდება ევროპაში, კერძოდ ალპების მთისწინეთში (სამხრეთ-აღმოსავლეთი საფრანგეთი). სინკლინი — სტატია დიდი რუსული ენციკლოპედიიდან (რუსული) სინკლინი — სტატია ენციკლოპედია ბრიტანიკიდან (ინგლისური)
ხალიდ იბნ ალ-ვალიდი

ხალიდ იბნ ალ-ვალიდი, ასევე ცნობილი სუნიტ მუსლიმთა შორის როგორც საიფ-ალაჰი (ღვთის ხმალი) (არაბ. خالد بن الوليد; დ. 584 — გ. 642) — მუსლიმი არაბი მეომარი და გენერალი VII საუკუნეში, ისლამურ დამპყრობლური ომების დროს. დაიბადა დაახლოებით 584 წელს, მექაში, ქურაიშის ტომის ბანუ მახზუმის კლანის მეთაურის ვალიდ იბნ მუღირას ოჯახში (სამი წამყვანი კლანი იმ პერიოდში იყო ბანუ ჰაშიმი, ბანუ აბდ-ალ-დარი და ბანუ მახზუმი). ბანუ მახზუმი ომის საქმეებისთვის იყო პასუხისმგებელი. ხალიდი ბავშვობაშივე სწავლობს ცხენოსნობას, ვინაიდან ეს კლანში სიამაყედ ითვლებოდა. ბანუ მახზუმები არაბეთში საუკეთესო მოჯირითეებად ითვლებოდნენ და ხალიდი მალევე ხდება კლანის ერთ-ერთი საუკეთესო ცხენოსანი. ცხენოსნობასთან ერთად ის ომის ხელოვნებასაც ეუფლება. Athamina, Khalil (July 1994). "The Appointment and Dismissal of Khālid b. al-Walīd from the Supreme Command: A Study of the Political Strategy of the Early Muslim Caliphs in Syria". Arabica. Brill. 41 (2): 253–272. doi:10.1163/157005894X00191. JSTOR 4057449. Blackburn, Richard (2005). Journey to the Sublime Porte: The Arabic Memoir of a Sharifian Agent's Diplomatic Mission to the Ottoman Imperial Court in the Era of Suleyman the Magnificent; the Relevant Text from Quṭb al-Dīn al-Nahrawālī's al-Fawā'id al-sanīyah fī al-riḥlah al-Madanīyah wa al-Rūmīyah. Beirut: Orient-Institut. ISBN 3-89913-441-9. Blankinship, Khalid Yahya, ed. (1993). The History of al-Ṭabarī, Volume XI: The Challenge to the Empires. SUNY Series in Near Eastern Studies. Albany, New York: State University of New York Press. ISBN 978-0-7914-0851-3. Bosworth, C. E. (1960). "Buzākha". In Gibb, H. A. R.; Kramers, J. H.; Lévi-Provençal, E.; Schacht, J.; Lewis, B. & Pellat, Ch. (eds.). The Encyclopaedia of Islam, New Edition, Volume I: A–B. Leiden: E. J. Brill. p. 1358. OCLC 495469456. Crone, P. (1978). "Khālid b. al-Walīd". In van Donzel, E.; Lewis, B.; Pellat, Ch. & Bosworth, C. E. (eds.). The Encyclopaedia of Islam, New Edition, Volume IV: Iran–Kha. Leiden: E. J. Brill. pp. 928–929. OCLC 758278456. De Slane, Mac Guckin (1842). Ibn Khallikan's Biographical Dictionary, Volume 1. Paris: Oriental Translation Fund of Great Britain and Ireland. OCLC 833614603. Della Vida, G. Levi (1978). "Khathʿam". In van Donzel, E.; Lewis, B.; Pellat, Ch. & Bosworth, C. E. (eds.). The Encyclopaedia of Islam, New Edition, Volume IV: Iran–Kha. Leiden: E. J. Brill. pp. 1105–1106. OCLC 758278456. Большаков О. Г. История Халифата. — М.: Восточная литература, РАН, 2000. — Т. 1: Ислам в Аравии (570-633). — 312 გვ. — 1500 экз. — ISBN 5-02-018165-X. Акрам А. И. Рыцарь пустыни. Халид ибн ал-Валид. Крушение империй = The Sword of Allah: Khalid bin Al-Waleed: His Life and Campaigns / И. С. Раимов. — переведённое. — М. — СПб.: Диля, 2009. — 512 с. — 2500 экз. — ISBN 5885038333. — ISBN 9785885038331. Gabriel Richard A.; Metz Karen S.;. A Short History of War: The Evolution of Warfare and Weapons . — Carlisle Barracks: Strategic Studies Institute, U.S. Army War College, 1992. — Vol. 5. — 120 p. — (Professional readings in military strategy).
ალექსანდრა კოლონტაი

ალექსანდრა მიხეილის ასული კოლონტაი (ქალიშვილობის გვარი დომონტოვიჩი; დ. 19 მარტი, 1872, პეტერბურგი — გ. 9 მარტი, 1952, მოსკოვი) — საერთაშორისო და რუსეთის რევოლუციური მოძრაობის მოღვაწე, საბჭოთა დიპლომატი. 1901 წელს ჟენევაში გაიცნო გიორგი პლეხანოვი, ხოლო 1905 წელს პეტერბურგში გაიცნო ვლადიმერ ლენინი. 1905 წელს მისი დახმარებით შეიქმნა „მუშა ქალთა ურთიერთდახმარების საზოგადოება“. 1906 წლიდან იყო რსდმპ წევრი, მენშევიკი. 1908 წლიდან ემიგრაციაში იყო. 1915 წლიდან იყო ბოლშევიკი. რუსეთში დაბრუნდა თებერვლის რევოლუციის შემდეგ. იყო პეტროგრადის საბჭოს აღმასკომის წევრი. იგი მსოფლიოში პირველი ელჩი ქალია. 1923 წლიდან იგი საბჭოთა სრულუფლებიანი დიპლომატიური წარმომადგენელი იყო ნორვეგიაში, 1926 წელს - მექსიკაში, 1927–1930 წლებში ისევ ნორვეგიაშია, 1930–1945 წლებში წარგზავნილი, შემდეგ ელჩი შვედეთში. 1945 წლიდან სსრკ საგარეო საქმეთა სამინისტროს მრჩეველი. კოლონტაის აქვს წიგნები და სტატიები უმთავრესად ქალთა რევოლუციური მოძრაობის საკითხებზე, დაჯლდოებულია ლენინის ორდენით, 2 სხვა ორდენით, მექსიკისა და ნორვეგიის ორდენით. ქართული საბჭოთა ენციკლოპედია, ტ. 5, თბ., 1980. — გვ. 590.
აფართა და ისათა საფრანგეთის ტერიტორია

აფართა და ისათა საფრანგეთის ტერიტორია (ფრანგ. Territoire français des Afars et des Issas) — საფრანგეთის „ზღივისიქითა ტერიტორია“, რომელიც არსებობდა 1967-1977 წლებში. როდესაც ტერიტორიამ დამოუკიდებლობა მოიპოვა გარდაიქმნა ჯიბუტის რესპუბლიკად. 1967 წლამდე ტერიტორიას ეწოდებოდა სომალის ფრანგული ნაპირი. აფართა და ისათა საფრანგეთის ტერიტორიის ისტორია XIX საუკუნის შუა ხანებამდე მჭიდროდ იყო დაკავშირებული სომალის ნახევარკუნძულის სხვა ნაწილების ისტორიასთან. საფრანგეთის მთავრობის წარმომადგენელმა აფარების ერთ-ერთ ბელადთან 1862 წელს დადო ხელშეკრულება ობოკის ნავსადგურის „ყიდვის“ შესახებ; ნავსადგურის რაიონი საფრანგეთის ჯარმა დაიკავა. 1896 წელს სომალის ტერიტორია (ცენტრი — ჯიბუტი) საფრანგეთის კოლონიად გამოაცხადეს („სომალის ფრანგული ნაპირი“). XIX საუკუნის ბოლოს ადგილობრივმა მოსახლეობამ დაიწყო ბრძოლა კოლონიზატორების წინააღმდეგ. 1946 წელს სომალის ფრანგულმა ნაპირმა ეგრეთ წოდებული „ზღვისიქითა ტერიტორიის“ სტატუსი მიიღო. 1967 წლის მარტში ჩატარებული რეფერენდუმის შედეგად ტერიტორია საფრანგეთის ავტონომიად გამოცხადდა. 1967 წლის ივლისში დადგინდა მნიშვნელოვნად შეზღუდული საშინაო თვითმმართველობა და ქვეყანას ეწოდა აფართა და ისათა საფრანგეთის ტერიტორია. საგარეო ურთიერთობის, თავდაცვის, ფინანსთა და იუსტიციის საკითხები საფრანგეთის უმაღლესი კომისრის გამგებლობაში დარჩა. ტერიტორია უმეტესად დასახლებულია სომალიელებით (ისა, გადაბურსი, ხაბარავალი) და აფარებით (დინაკილი). გარდა ამისა ცხოვრობენ არაბები და ევროპელები. მოსახლეობის უმეტესობას შეადგენს მუსლიმან-სუნიტი. აფართა უმეტესობა ადგილობრივი ტრადიციული რწმენის მიმდევარია. ოფიციალურ ენას წარმოადგენს ფრანგული, ხოლო კალენდარი — გრიგორიანულია. აფართა და ისათა საფრანგეთის ტერიტორია გამოირჩევა მთიანი რელიეფით. ტერიტორიის უმაღლესი ადგილის სიმაღლე ზღვის დონიდან 2063 მ-ს აღწევს. ჰავა ცხელი და მშრალი, ტრანზიტულ მდინარეებს მოკლებული. აღსანიშნავია ასალისა და აბეს ტბები. დიდი ყურეა ტაჯურა. გვხვდება ბუჩქნარი, ნათელი ტყეები. ჯიბუტი ქართული საბჭოთა ენციკლოპედია, ტ. 2, თბ., 1977. — გვ. 13.
დიქსონის მთა

დიქსონის მთა (ინგლ. Mount Dixon) — ახალი ზელანდიის 23-ე უმაღლესი მწვერვალი, ზღვის დონიდან 3019 მეტრზე. მდებარეობს სამხრეთ კუნძულზე, სამხრეთ ალპებში, კუკის მთის ეროვნულ პარკში, კუკის მთის სიახლოვეს. პოპულარულია მთამსვლელთა შორის. ↑ www.alpinerecreation.com
ტაპუაენუკუ

ტაპუაენუკუ (მაორი. Tapuae-o-Uenuku) — უმაღლესი მწვერვალი ახალი ზელანდიის სამხრეთ კუნძულის ჩრდილო-აღმოსავლეთ ნაწილში. სახელი მაორის ენიდან მომდინარეობს და „ცისარტყელის ნაკვალევს“ ნიშნავს. ეწოდა ბელად ტაპუაენუკუს პატივსაცემად. ზღვის დონიდან 2 885 მ სიმაღლით იგი ახალი ზელანდიის უმაღლესი მწვერვალია, რომელიც სამხრეთ ალპების ძირითად ქედებს მიღმა მდებარეობს. ტაპუაენუკუ ჩრდილოეთ კუნძულის უმაღლეს მთაზე 80 მეტრითაა დაბალი. აღმართულია კაიკურის ქედის შიდა ნაწილში, მდინარე კლარენსისა და ავატერეს ხეობებს შორის. პირველი ევროპელი, რომელმაც მთა იხილა, იყო ჯეიმზ კუკი, რომელმაც მას ოდინის მთა უწოდა. Tapuaenuku at PeakBagger.com ვიკისაწყობში არის გვერდი თემაზე: ტაპუაენუკუ
ტუტოკო

ტუტოკო (ინგლ. Mount Tutoko) — უმაღლესი მწვერვალი ფიორდლანდის ეროვნულ პარკში, ახალი ზელანდიის სამხრეთ-დასავლეთ ნაწილში. აღმართულია მდინარე ჰოლიფორდის ხეობასა და მილფორდ-საუნდის ფიორდს შორის, ჰომერის გვირაბიდან 15 კმ-ით ჩრდილოეთით, ზღვის დონიდან 2 723 მეტრზე. მთავარი მწვერვალის გვერდით, სამხრეთიდან მდებარეობს რამდენიმე დაბალი მწვერვალი. სახელი ეწოდა მაორი ბელადის, ტუკოკოს პატივსაცემად. "Mount Tutoko" Mountain-Forecast.com 1966 Encyclopedia of New Zealand page ↑ "Tutoko, New Zealand" Peakbagger.com. Retrieved 2012-01-11.
ჰოპკინზის მთა

ჰოპკინზის მთა (ინგლ. Mount Hopkins) — მთა ახალი ზელანდიის სამხრეთ კუნძულზე, სამხრეთ ალპებში. მდებარეობს კუკის მთიდან 25 კმ-ით სამხრეთ-დასავლეთით, ზღვის დონიდან 2682 მეტრზე. მთის კალთებზე სათავეს იღებს რამდენიმე მდინარე, რომელთა შორის აღსანიშნავია ლანდსბორო, დობსონი და ჰოპკინზი. Mount Hopkins, New Zealand
მანაკაუს მთა

მანაკაუს მთა (ინგლ. Manakau) — მწვერვალი ახალ ზელანდიაში, მარლბოროს რეგიონში, სამხრეთ კუნძულზე. ზღვის დონიდან 2608 მ სიმაღლით, იგი კაიკურის ქედის ზღვისპირა ნაწილის უმაღლესი მწვერვალია. New Zealand Topographic Map 1:50000 series sheet BT27 - Kaikoura Place name detail დაარქივებული 2012-06-06 საიტზე Wayback Machine. New Zealand Geographic Placenames Database
1 მაისი

1 მაისი — გრიგორიანული კალენდრის 121-ე დღე (ნაკიან წლებში - 122-ე დღე). წლის ბოლომდე დარჩენილია 244 დღე. 408 : ბიზანტიის იმპერიის ტახტზე ავიდა თეოდოსიუს II; 1707 : შოტლანდია და ინგლისი გაერთიანდნენ. 1776 : გერმანიაში ბავარიელი ილუმინატების საიდუმლო ორგანიზაცია შეიქმნა. 1840 : გამოიცა მსოფლიოს პირველი საფოსტო მარკა „შავი პენი“, დიდი ბრიტანეთი. 1851 : ლონდონში დაიწყო დიდი გამოფენა - პირველი მსოფლიო კულტურული და ინდუსტრიული მიღწევების ექსპოზიციათა სერიაში. 1862 : აშშ-ს სამოქალაქო ომში ჩრდილოეთის ალიანსმა ახალი ორლეანი დაიკავა. 1930 : სსრკ-ში ოფიციალურად გაიხსნა თურქესტან-ციმბირის მაგისტრალი. 1930 : ნიუ-იორკში გაიხსნა ემპაირ-სტეიტ-ბილდინგი, იმ დროს მსოფლიოში უმაღლესი შენობა. 1960 : ინდოეთში შეიქმნა მაჰარაშტრის, პენჯაბის და გუჯარათის შტატები. 1982 : ფოლკლენდის კუნძულებზე ბრიტანეთმა დაბომბა ავიაბაზა პორტ-სტენლი. 2003 : აშშ-ს პრეზიდენტმა ჯორჯ ბუშმა გამოაცხადა ომის დამთავრება ერაყში. 2004 : ევროპის კავშირში 10 ახალი წევრი მიიღეს: კვიპროსი, ჩეხეთი, ესტონეთი, უნგრეთი, ლატვია, ლიტვა, მალტა, პოლონეთი, სლოვაკეთი და სლოვენია. 2008 : აფხაზეთის კონფლიქტის ზონაში რუსეთის სამშვიდობო კონტინგენტის დამატებითი ძალები შევიდნენ. 2009 : კეროლ ენ დაფი ბრიტანეთის პირველი ქალი პოეტი-ლაურეატი გახდა ამ ტიტულის 340-წლიან ისტორიაში. შვედეთი მეშვიდე ქვეყანა გახდა, სადაც ერთი სქესის წყვილთა ქორწინება ოფიციალურად დაშვებულ იქნა. 2011 : ვატიკანში რომის პაპი იოანე-პავლე II ნეტარად შერაცხეს. 1218 : რუდოლფ I — რომაელ-გერმანელთა მეფე 1819 : ჰერმან მელვილი — ამერიკელი მწერალი 1857 : მესხი, კოტე — ქართველი მსახიობი და რეჟისორი. 1879 : სარაჯიშვილი, ვანო — ქართველი მუსიკოსი და ქართული პროფესიული ვოკალური ხელოვნების ერთ-ერთი ფუძემდებელი. 1905 : კოსტერი, ჰენრი — გერმანელი კინორეჟისორი 1905 : წერეთელი, დავით — ქართველი გეოგრაფი და მთამსვლელი 1908 : ბაქრაძე, გიორგი კონსტანტინეს ძე — ქართველი მეცნიერ-ეკონომისტი 1916 : ფორდი, გლენ — ამერიკელი კინომსახიობი 1917 : დარიე, დანიელ — ფრანგი მსახიობი 1924 : აბაშიძე, დავით — ქართველი მსახიობი. 1930 : რიცოსი, იანის — ბერძენი პოეტი 408 : არკადიუსი — აღმოსავლეთ რომის იმპერატორი 1572 : პიუს V — რომის პაპი 1904 : დვორჟაკი, ანტონინ — ჩეხი კომპოზიტორი 1924 : დოდო აბაშიძე — ქართველი მსახიობი 1951 : ერისთავი-ხოშტარია, ანასტასია — ქართველი პროზაიკოსი 1963 : სამადაშვილი, ნიკო — ქართველი პოეტი. 1978 : ხაჩატურიანი, არამ — სომეხი კომპოზიტორი 1993 : ბერეგოვუა, პიერ — საფრანგეთის პრემიერ-მინისტრი (თვითმკვლელობა) 1994 : სენა, აირტონ — ბრაზილიელი ავტომრბოლელი (ავტოკატასტროფა) 2008 : ანტონი მამო — მალტის პირველი პრეზიდენტი 2013 : კრის კელი — ჰიპ-ჰოპ დუეტ კრის კროსის წევრი მართლმადიდებელი ეკლესია აღნიშნავს შემდეგი წმინდანების ხსენების დღეს: ბასილი რატიშვილი ღირსი იოანე მოწამენი: ბიქტორი, ზოტიკე, ზენონი, აკვინდინე და სევერიანე კოზმან აღმსარებელი, ქალკედონელი ეპისკოპოსი და ღირსი ავქსენტი იოანე ახალი ისლამი წინასწარმატყველ მუჰამედის დაბადების დღე, მავლინ ან-ნაბი. აგრეთვე: მშრომელთა საერთაშორისო დღე - აღინიშნება მრავალ ქვეყანაში. შემოღებულ იქნა აშშ-ში 1884 წელს დაწყებული მშრომელთა საერთო სახალხო გაფიცვის გამო. აშშ - შემწყნარებლობის დღე (1955) მარშალის კუნძულები - დამოუკიდებლობისა და კონსტიტუციის დღე (1986) ყაზახეთი - ყაზახეთის ხალხთა ერთიანობის დღე. სხვა თვეები
სიმონე პეპე

სიმონე პეპე (დ. 30 აგვისტო, 1983) — იტალიელი ფეხბურთელი, ამჟამად თავისუფალი აგენტის სტატუსით. დაიბადა კომუნა ალბანო ლაციალეში, რომთან ახლოს. კარიერა დაიწყო „რომაში“. 2002 წლის იანვარში იჯარით გადავიდა „ლეკოში“. იმავე წლის ივნისში გადავიდა „ტერამოში“. ის ცნობილია სისწრაფით და თამაში შეუძლია ორივე ფლანგზე და მარცხენა ნახევარმცველის პოზიციაზეც. 2003 წლის ზაფხულში პეპე გადავიდა სერია B-ს კლუბ „პალერმოში“ სიმბოლურ ფასად, 1000 ევროდ. იმ სეზონში „პალერმომ“ სერია B-ში დაიკავა პირველი ადგილი. 2004 წლის ივლისში იჯარით გადავიდა „პიაჩენცაში“. კლუბის შემადგენლობაში მან 12 გოლი გაიტანა სეზონის განმავლობაში. 2005 წლის ივნისში ის დაბრუნდა „პალერმოში“. მან 6 მატჩში მიიღო მონაწილეობა და გოლი არ გაუტანია. ზამთრის სატრანსფერო ფანჯრის დროს მან დატოვა კლუბი. 2005-2006 წლების სეზონში გადავიდა „უდინეზეში“ 500 000 ევროს სანაცვლოდ. 2006 წლის ივლისში იჯარით გადავიდა „კალიარიში“. 2010 წლის 9 ივნისს „იუვენტუსმა“ ოფიციალურად განაცხადა, რომ საიჯარო ხელშეკრულება გააფორმა პეპესთან 2,6 მილიონი ევროს სანაცვლოდ და 7,5 მილიონ ევროდ გამოისყიდდა მის სატრანსფერო უფლებებს 1 ივლისს. პირველ 10 მატჩში პეპემ კლუბის მაისურით 4 გოლი და 2 საგოლე გადაცემა მიითვალა. პეპეს ნათამაშები აქვს იტალიის 17, 19 და 20-წლამდელთა ნაკრებებში. იტალიის ნაკრებში იყო გამოძახებული 2006 წლის ევროპის 21-წლამდელთა ჩემპიონატზე, მაგრამ არ უთამაშია. ეროვნულ ნაკრებში მისი დებიუტი შედგა 2008 წლის 11 ოქტომბერს 2010 წლის მსოფლიო ჩემპიონატის შესარჩევ მატჩში ბულგარეთის ნაკრების წინააღმდეგ. პალერმო სერია B: 2003-04 იუვენტუსი სერია A (4): 2011–12, 2012-13, 2013-14, 2014-15 იტალიის სუპერთასი (2): 2012, 2013 იტალიის თასი: 2014-15 FIGC დაარქივებული 2009-02-15 საიტზე Wayback Machine. (იტალიური) Profile at La Gazzetta dello Sport 2009–10 (იტალიური) სიმონე პეპე — ფიფას ჩანაწერი[დაარქივებული] ↑ „Versatile Pepe attacks Italy's critics“. Reuters. 12 June 2010. დაარქივებულია ორიგინალიდან — 18 იანვარი 2016. ციტირების თარიღი: 24 ოქტომბერი 2012. ↑ „Relazione Amministratori al 30 settembre“ (PDF). AS Roma (Italian). 2003-11-08. დაარქივებულია ორიგინალიდან (PDF) — 10 აგვისტო 2011. ციტირების თარიღი: 29 March 2011. ↑ „Precisazioni in merito alle operazioni di trasferimento con l’U.S. Città di Palermo“ (Italian). AS Roma. 2 September 2004. ციტირების თარიღი: 3 December 2009.[მკვდარი ბმული] ↑ „Arrivano Pepe e D'Agostino“ (Italian). Cagliari Calcio. 7 July 2006. ციტირების თარიღი: 3 December 2009.[მკვდარი ბმული] ↑ „Agreement with Udinese Calcio for the temporary acquisition of the registration rights of the player Simone Pepe“. Juventus FC (Italian). 9 June 2010. ციტირების თარიღი: 9 June 2010.
ბოლსოდეი

ბოლსოდეი (რუს. Болсодей) — პატარა კონცხი ბაიკალის ტბის დასავლეთ სანაპიროსთან, რუსეთის ბურიატეთის რესპუბლიკაში. იგივეა რაც მოლოკონი. წარმოადგენს ფართო დაჭაობებულ დაბლობ ტერიტორიას, რომელიც სანაპირო ხაზიდან გამოშვერილია 2 ვერსტზე. დიდი ფართობზე ვრცელდება ბალზამის ვერხვი და ტირიფი. ↑ Мыс Болсодей (Молокон) ↑ От мыса Болсодей до мыса Малой Косы
მაორის მითოლოგია

მაორის მითოლოგია — ახალი ზელანდიის მაორის ლეგენდების კრებული. რიტუალები, რწმენები და მსოფლიოს ხედვა ემყარება წარმოადგენს პოლინეზიური მითოლოგიის მემკვიდრეობას. E. Best, Tuhoe, the Children of the Mist, fourth edition. 2 Volumes. First published 1925. (Reed: Auckland), 1996. B.G. Biggs, 'Maori Myths and Traditions' in A.H. McLintock (editor), Encyclopaedia of New Zealand, 3 Volumes. (Government Printer: Wellington), 1966, II:447-454. G. Grey, Polynesian Mythology, Illustrated edition, reprinted 1976. (Whitcombe and Tombs: Christchurch), 1956. G. Grey, Nga Mahi a Nga Tupuna, fourth edition. First published 1854. (Reed: Wellington), 1971. T. R. Hiroa (Sir Peter Buck), The Coming of the Maori. Second Edition. First Published 1949. Wellington: Whitcombe and Tombs) 1974. C. Tremewan, Traditional Stories from Southern New Zealand: He Kōrero nō Te Wai Pounamu (Macmillan Brown Centre for Pacific Studies: Christchurch), 2002. J. White, The Ancient History of the Maori, 6 Volumes (Government Printer: Wellington), 1887-1891. First peoples in Māori tradition დაარქივებული 2008-10-12 საიტზე Wayback Machine. Māori creation traditions დაარქივებული 2008-08-02 საიტზე Wayback Machine.
ახალი ზელანდიის კუნძულების სია

ცხრილში წარმოდგენილია ახალი ზელანდიის დიდ კუნძულთა სია. ახალი ზელანდიის კუნძულებში სიდიდით გამოირჩევა სამხრეთ კუნძული (151 215 კმ²) და ჩრდილოეთ კუნძული (113 729 კმ²). ამ კუნძულებზე განლაგებულია ქვეყნის მოსახლეობის 98,5 %. Alphabetical List of Island Names - New Zealand Electronic Text
ტონი ჰოუკი

ენტონი ფრენკი „ტონი“ ჰოუკი (ინგლ. Anthony Frank „Tony“ Hawk; დ. 12 მაისი, 1968, კარლსბადი, კალიფორნია, აშშ), ასევე ცნობილი ზედმეტსახელით „ადამიანი ჩიტი“ — ამერიკელი პროფესიონალი სკეიტბორდისტი, მსახიობი და სკეიტბორდული კომპანია Birdhouse Skateboards-ის დამაარსებელი და მფლობელი. პირველი დარეგისტრირებული სკეიტებორდისტი, რომელმაც შეასრულა ტრიუკი Indy 900 (ნახტომი რამპაზე — შემოტრიალება 900 გრადუსით საკუთარი თავის გარშემო). 2002 წელს გახდა ახალგაზრდა ჰოლივუდის პრემიის ლაურეატი. ის მიიჩნევა ვერტიკალური სკეიტბორდინგის ერთ-ერთ პიონერად. დაიბადა კარლსბადში, კალიფორნიაში, ნენსი და ფრანკ პიტერ რუპერტ ჰოუკების ოჯახში და გაიზარდა სან-დიეგოში. 2002 წელს შექმა ექსტრემალური სპორტის გამოფენა „Boom Boom HuckJam“, რომელიც ჩატარდა ლას-ვეგასში. მისი კარიერის განმავლობაში ჰოუკმა მიიღო მონაწილეობა რამდენიმე ფილმში, სხვადასხვა შოუებსა და ვიდეო თამაშებში. 1999 წლიდან კომპანია Activision ჰოუკთან თანამშრომლობით ქმნის ვიდეო თამაშების სერიას „Tony Hawk's“. ის ასევე დაკავებულია საქველმოქმედო საქმიანობით. 2014 წელს ჟურნალმა FoxWeekly ტონი ჰოუკი დაასახელა ყველა დროის ერთ-ერთ გავლენიან სკეიტბორდისტად. შეგიძლიათ იხილოთ მედიაფაილები თემაზე „ტონი ჰოუკი“ ვიკისაწყობში. ოფიციალური საიტი ტონი ჰოუკი კინოფილმების ინტერნეტ-მონაცემთა ბაზაში ტონი ჰოუკი Twitter-ზე ტონი ჰოუკი Facebook-ზე ტონი ჰოუკი საიტზე MySpace ↑ Birdman Tony Hawk lands in Sydney for the tenth anniversary of Bondi's Bowl-A-Rama. The Daily Telegraph. ციტირების თარიღი: 17 ოქტომბერი, 2014. ↑ http://www.biography.com/people/tony-hawk-40989 ↑ https://archive.ph/20130217201107/http://www.independent.ie/national-news/skater-ramps-it-up-for-students-1698035.html#selection-2743.94-2743.101 ↑ Home en-US. ციტირების თარიღი: 2017-02-13 ↑ Cohn, Gary. (17 სექტემბერი, 2009) Tony Hawk Carves a New Niche. Entrepreneur. Entrepreneur Media, Inc. ციტირების თარიღი: 22 August 2012. ↑ Joey Betancourt. (15 Feb 2014) Top 15 Most Influential Skateboarders Of All-Time. Sports Fox. Fox Weekly. დაარქივებულია ორიგინალიდან — 21 თებერვალი, 2014. ციტირების თარიღი: 15 Feb 2014.
ჯოდპური

ჯოდპური (जोधपुर) — რაჯასტანის სიდიდით მეორე ქალაქია, ინდოეთში. პოპულარული ტურისტული ქალაქი მრავალი შესანიშნავი სასახლით, ციხითა და ტაძრით, გაშენებული უდაბნოში. ქალაქი ცნობილია, როგორც "მზიური", მთელი წლის განმავლობაში მზიანი ამინდის გამო. ჯოდპურის ოფიციალური საიტი დაარქივებული 2013-05-23 საიტზე Wayback Machine. ↑ https://www.tracephonenumber.in/std-codes/jodhpur-e/
სკლეროცინია

სკლეროცინია (ლათ. Sklerotinia) — ჩანთიანი სოკოების გვარი ჰელოციასნაირთა რიგისა. შეიცავს რამდენიმე ათეულ პარაზიტულ სახეობას. ამ სოკოთა განვითარების ციკლისათვის დამახასიათებელია სკლეროციუმების წარმოშობა. მოსვენების პერიოდის გავლის შემდეგ სკლეროციუმებიდან ვითარდება ფეხიანი აპოთეციუმები. სკლეროცინიის ბევრი სახეობა აავადებს მხოლოდ გარკვეულ მცენარეებს, ზოგიერთი კი მაგ., ლათ. Sklerotinia sclerotiorum იწვევს მრავალი სასოფლო-სამეურნეო კულტურის (ჭარხალი, სტაფილო, ოხრახუში, მზესუმზირა, ლობიო, სოია, კიტრი, კარტოფილი, კომბოსტო და სხვა) დაავადებას, რომელიც ცნობილია თეთრი სიდამპლის სახელწოდებით ნახუცრიშვილი ი., ქართული საბჭოთა ენციკლოპედია, ტ. 9, თბ., 1985. — გვ. 424.
ოკლენდის რეგიონი

ოკლენდი (ინგლ. Auckland) — ახალი ზელანდიის ერთ-ერთი ადმინისტრაციული რეგიონი. სახელი ეწოდა ქვეყნის უდიდესი ურბანული არეალის — ქალაქ ოკლენდისგან. რეგიონი მოიცავს ოკლენდის მეტროპოლისს, პატარა ქალაქებს, სასოფლო დასახლებებსა და ჰაურაკის ყურის კუნძულებს. ამ რეგიონში ცხოვრობს ქვეყნის მოსახლეობის ერთი მესამედი. ახალი ზელანდიის რეგიონებს შორის, ოკლენდს ყველაზე დიდი მოსახლეობა ჰყავს, პირველია ეკონომიკურად, მაგრამ ტერიტორიის მხრივ მეორე ყველაზე მცირეა. 2010 წლის 1 ოქტომბერს, ოკლენდის რეგიონი უნიტარული მმართველობის გახდა, რომელსაც ოკლენდის საბჭო მართავს. მან წინა რეგიონული საბჭო და შვიდი ადგილობრივი საბჭო ჩაანაცვლა. ამ პროცესში, სამხრეთ-აღმოსავლეთში მდებარე ტერიტორია მეზობელ უაიკატოს რეგიონს გადაეცა. რეგიონი გადაშლილია კაიპარის უბიდან (ჩრდილოეთით) სამხრეთით, ოკლენდის ნახევარკუნძულის ყელების გასწვრივ, უაიტაკერეს ქედებისა და ოკლენდის ვიწრო ყელების გავლით. რეგიონი სრულდება მდინარე უაიკატოს შესართავიდან რამდენიმე კილომეტრის მოშორებით. ჩრდილოეთით ესაზღვრება ნორთლანდის, სამხრეთით კი უაიკატოს რეგიონი. ახალი ზელანდიის რეგიონები Auckland Council
ჰოკს-ბეის რეგიონი

ჰოკს-ბეის რეგიონი (ინგლ. Hawke's Bay, მაორ. Heretaunga) — ახალი ზელანდიის ერთ-ერთი ადმინისტრაციული რეგიონი. მდებარეობს ჩრდილოეთ კუნძულის აღმოსავლეთ სანაპიროსთან. საქვეყნოდ აღიარებულია მსოფლიოში მრავალი ჯილდოს მფლობელი ღვინოებით. რეგიონული საბჭო განთავსებულია ქალაქ ნეიპირსა და ჰეისტინგსში. სახელი მომდინარეობს ჰოკის უბისგან, რომელსაც ეს სახელი კაპიტანმა ჯეიმზ კუკმა უწოდა ადმირალ ჰოკის პატივსაცემად. რეგიონი მოიცავს გორაკ-ბორცვიან სანაპირო ტერიტორიას, ჰოკის უბის ირგვლივ. 2003 წელს, რეგიონის მშპ 4,3 მლრდ აშშ დოლარი იყო, ახალი ზელანდიის მშპ-ის 3 %. XIX საუკუნის შუა წლებში, მისიონერებმა ვაზის პირველი ნერგები დარგეს. დღეისათვის კი ჰოკს-ბეის მნიშვნელოვანი ადგილი უჭირავს წითელი ღვინოების წარმოებაში. 2010 წლის მონაცემებით, რეგიონში ფუნქციონირებდა 74 ღვინის ქარხანა. ვენახები მარაეტოტარის ჩანჩქერი ახალი ზელანდიის რეგიონები Food and Wine Destinations დაარქივებული 2012-08-07 საიტზე Wayback Machine. Official Hawke's Bay Tourism Portal დაარქივებული 2010-03-29 საიტზე Wayback Machine. Official Newcomers website - free information service for newcomers to Hawke's Bay Hastings District Council website ↑ Regional Gross Domestic Product. Statistics New Zealand (2007). დაარქივებულია ორიგინალიდან — 20 მაისი 2010. ციტირების თარიღი: 18 February 2010. ↑ The-Wine-Library დაარქივებული 2011-10-05 საიტზე Wayback Machine. Short Description of wine in Hawkes Bay ↑ [1] დაარქივებული 2010-05-25 საიტზე Wayback Machine. List of Wineries in Hawke's Bay, New Zealand